עמית הלוי

עמית הלוי (נולד ב-5 ביוני 1971, י"ב בסיוון ה'תשל"א) הוא פוליטיקאי ישראלי וחבר הכנסת מטעם מפלגת הליכוד, שמשמש נציג מחוז ירושלים בתנועה. הוא ייסד את המכללה למדינאות, ועמד בראשה במשך 13 שנים. הלוי נולד בחיפה, בנם השני של שם-טוב (שמי) הלוי ועפרה הלוי לבית פרוש. הוא דור עשירי[דרוש מקור] בארץ מצד אמו. אביו הוא מצאצאי גדולי רבני טורקיה, הרב חיים פלאג'י והרב חיים בכור הלוי (חיב"ה). סבו עלה לארץ ישראל בשנות ה-30 מאיזמיר שבטורקיה. הלוי למד בישיבה התיכונית "יבנה" בחיפה והיה שחקן מצטיין בקבוצת הנוער של הפועל בכדורסל. בהמשך למד כעשר שנים בישיבת מרכז הרב, ושירת בצה"ל בחטיבה 7 של חיל השריון. בשנות ה-90 היה פעיל מרכזי בתנועות המחאה נגד הנסיגה מרמת הגולן והסכמי אוסלו. עבודתו הציבורית הראשונה הייתה בין השנים 2000–2002, אז עסק בקליטת עולי ארצות הברית בגולן מטעם משרד השיכון. בשנת 2001 התחתן ועבר ליישוב נגוהות שבדרום הר חברון. היה שותף להקמת שכונה חדשה בגבעה המערבית של היישוב וניהל בו מוסד חינוכי. בהמשך עברה המשפחה לירושלים ולגבע בנימין. הלוי הוא בעל תואר ראשון בהיסטוריה ומדע המדינה מאוניברסיטת בר-אילן, ותואר שני במדיניות ציבורית מהאוניברסיטה העברית. לאחר שעבר ליישוב קדומים שבשומרון, הקים הלוי בשנת תשס"ז (2007) יחד עם שותפו ד"ר אסף מלאך את "המכללה למדינאות" (אשר נקראה בראשית הדרך "המכללה למדינאות יהודית וחשיבה אסטרטגית"), כמוסד אינטלקטואלי המבוסס על הגות יהודית ציונית, במטרה להכשיר מדינאים ומנהיגי ציבור, "בעלי תודעה היסטורית, עומק מחשבתי ורוחב דעת". המכללה עברה אחרי שלוש שנים לירושלים ושם התבססה כבית ספר למנהיגות ציבורית. במהלך השנים במכללה הלוי פרסם מאמרים רבים וערך כמה ספרי לימוד לקורסים שונים של המכללה. הלוי נבחר בשנת 2002 כחבר מרכז הליכוד וכחבר מזכירות הליכוד. בשנת 2017 הוזמן על ידי שרת התרבות והספורט, מירי רגב, לשמש כראש מטה במשרד ונשא בתפקיד זה במשך כשנתיים. לקראת הבחירות לכנסת העשרים ואחת התמודד בבחירות המוקדמות בליכוד על משבצת מחוז ירושלים. הלוי ניצח בהתמודדות בהפרש גדול והוצב במקום ה-36 ברשימת הליכוד לכנסת ה-21. הליכוד זכה ב-35 מנדטים, והלוי לא נבחר לכנסת. ב-1 במאי 2019 הלוי הגיש עתירה לבית המשפט על תוצאות הבחירות, על פיה היו אי-סדרים בספירת הקולות ויש להוסיף קולות לליכוד, אך הכנסת פוזרה לפני שבית המשפט הכריע בעתירה. במהלך המשפט העלה הלוי טענות קשות על התנהלותה של ועדת הבחירות המרכזית והעומד בראשה שופט בית המשפט העליון חנן מלצר. הערעור נדחה כעבור שנתיים באפריל 2021. בבחירות לכנסת ה-22 ובבחירות לכנסת ה-23 הוצב במקום ה-39 ברשימת הליכוד, ובשתי הפעמים לא נבחר לכנסת. ב-30 ביולי 2020 נכנס לכהן בכנסת ה-23 עם פרישתו של אמיר אוחנה במסגרת "החוק הנורווגי". במקביל הוא כיהן כחבר דירקטוריון קרן קיימת לישראל.[דרוש מקור] בבחירות לכנסת ה-24 הוצב במקום ה-35 ברשימת הליכוד בכנסת ולא נבחר לכנסת. לקראת הבחירות לכנסת העשרים וחמש, התמודד בפריימריז בליכוד על משבצת מחוז ירושלים והוצב במקום ה-36 ברשימה. הוא שב לכהן כחבר הכנסת לאחר שהשר עמיחי שיקלי התפטר מהכנסת במסגרת החוק הנורווגי, וצורף לוועדת חוץ וביטחון של הכנסת. הלוי מתגורר בירושלים. אשתו, הרבנית והמשפטנית עירית הלוי, היא אשת חינוך שהקימה בעבר מדרשה תורנית לבנות, ניהלה מכינה קדם-אקדמית וכיום היא ראש אולפנת צביה בירושלים. לזוג שישה ילדים. מדיה וקבצים בנושא עמית הלוי בוויקישיתוף עמית הלוי, באתר הכנסת עמית הלוי, ברשת החברתית פייסבוק עמית הלוי, ברשת החברתית אקס (טוויטר) עמית הלוי, ביישום טלגרם עמית הלוי, ברשת החברתית אינסטגרם עמית הלוי, באתר כנסת פתוחה נאום הבכורה בכנסת עמית הלוי בפודקאסט שומר סף עם גדי טאוב יש לגלגל לאחור את מהפיכת אהרון ברק פוליטיקה זה מקצוע: הכירו את עמית הלוי המתמודד על מחוז ירושלים בליכוד, באתר ערוץ 7, 16 בינואר 2019 שירית אביטן כהן, ‏מתייצב למערכה: הח"כ הטרי מהליכוד שמתחייב לשנות את מערכת המשפט, בעיתון מקור ראשון, 13 באוגוסט 2020 עפרה לקס, ממרכז הרב למרכז הליכוד, באתר ערוץ 7, 15 באוקטובר 2020 ניר גונטז', מדוע אתם לא מבטלים את פגרת הכנסת בזמן מלחמה? "זה עניין מאוד פורמלי", באתר הארץ, 3 ביולי 2024 מפרסומיו: אצל פייגלין אין בוחר – יש רק אלוהים, באתר nrg, 08 בינואר 2015 לשבור את המשוואה, באתר nrg, 25 ביוני 2014 זה לא "טרור", זו הכרה דתית, באתר nrg, 25 ביולי 2014 ברית אחוסל"ים כחול-לבן, באתר ערוץ 20, 25 בפברואר 2019 התנגדות למדינה יהודית: איום על קיומנו, באתר ישראל היום, 18 בדצמבר 2018 מי ידאג לטוהר (ועדת) הבחירות, באתר ישראל היום, 8 בספטמבר 2019 נתניהו הציב מול ארצות הברית קו אדום מוסרי, באתר ישראל היום, 11 במרץ 2015 ההחמצה של תורת הרב קוק בימינו, במוסף שבת בעיתון מקור ראשון, 14 באוגוסט 2015 הציונות הדתית – הגיע הזמן לצאת מהמגזר, בעיתון מקור ראשון, 13 במאי 2020 גאונים, אבל לא רלוונטיים, באתר nrg, 4 באוגוסט 2014 המאמרים של עמית הלוי באתר של המכללה למדינאות עמנ (י-ם) 3136-05-19 עמית הלוי נ' יו"ר ועדת הבחירות המרכזית לכנסת ה-21 חנן מלצר ואחרים עטרה גרמן, ‏סרוג חדש מהליכוד: עמית הלוי הושבע לחבר כנסת, באתר "סרוגים", 3 באוגוסט 2020 הליכוד בהנהגת בנימין נתניהו לראשות הממשלה, באתר GOV.IL